钦定古今图书集成/明伦汇编/人事典/第022卷 > 《本草纲目》 > 《秋石附方》
## 钦定古今图书集成/明伦汇编/人事典/第022卷 > 《本草纲目》 > 《秋石附方》

“秋石还元丹，　久服去百病，强骨髓，补精血，开心益
志，补暖下元，悦色进食，久则脐下常如火暖，诸般冷
疾皆愈。久年冷劳虚惫者，服之壮盛。”其法以男子小
便十石更多尤妙。先搘大锅一口于空室内，上用深
瓦甑接锅口，以纸筋杵石灰泥甑缝并锅口，勿令通
风，候干，下小便约锅中七八分以来，灶下用焰火煮
之，若涌出，即少少添冷小便，候煎干，即“人中白”也。人
好罐子内如法固济，入炭炉中锻之，旋取二三两，再
研如粉，煮枣膏和丸，如绿豆大。每服五七丸，渐加至
十五丸，空心温酒或盐汤下。其药常要近火，或时复
养火三五日，则功效更大也。〈经验良方〉

阴阳二炼丹，　世之炼秋石者，但得火炼一法。此药
须兼阴阳二炼，方为至药。“火炼乃阳中之阴，得火而
凝，入水则释，归于无体，盖质去味存”，此《离》中之虚也；
“水炼乃阴中之阳，得水而凝，遇曝而润，千岁不变，味
去质留”，此《坎》中之实也。二物皆出于心肾二脏，而流
于小肠水火螣蛇，元武正气，外假天地之水火，凝而
为体，服之还补太阳相火二脏，真为养命之本。空心
服阳炼，日午服阴炼，此法极省力，与常法功用不侔，
久疾服之皆愈。有人得瘦疾且嗽，诸方不效，服此即
瘳。有人病颠腹鼓日久，加喘满垂困，亦服此而安
阳炼法，用人尿十馀石，各用桶盛，每石入皂荚汁一
碗，竹杖急搅百千下，候澄去清留垽，并作“一桶，如前
搅，澄取浓汁一二斗，滤净入锅熬干，刮下𢭏细，再以
清汤煮化，筲箕铺纸，淋过再熬，如此数次，直待色白
如雪方止。”用砂盒固济，火锻成质，倾出。如药未成，更
锻一二次，候色如莹玉，细研，入砂盒内，固济，顶火养
七昼夜，取出摊土上，去火毒，为末，枣膏丸，梧桐子大。
每空心温酒下三十丸。　《阴炼法》用人尿四五石，以
大缸盛，入新水一半，搅千回，澄定去清留垽，又入新
水搅澄，直候无臭气，澄下如腻粉，方以曝干，刮下再研，以男儿乳和如膏，烈日晒干，盖假太阳真气也。如
此九度，为末，枣膏为丸梧子大，每午后温酒下三十
丸。〈叶石林水云录〉

“秋冰乳粉丸　固元阳，壮筋骨，延年不老，却百病。”用
秋冰五钱；头生男乳，晒粉五钱；头生女乳，晒粉五钱，
乳香二钱五分，麝香一分，为末，炼蜜为丸芡子大，金
箔为衣，乌金纸包，黄蜡匮收，勿令泄气。每月用乳汁
化服一丸，仍日饮乳汁助之。　秋冰法：用童男女尿
垽各一桶，入大锅内，用桑柴火熬干，刮下，入河水一
桶搅化，隔纸淋过，复熬刮下，再以水淋炼之，如此七
次，其色如霜。或有一斤入罐内，上用铁灯盏盖定，盐
泥固济，升打三炷香，看秋石色白如玉，再研，再如前
升打灯盏，上用水徐徐擦之，不可多，多则不结；不可
少，少则不升。自辰至未，退火冷定。其盏上升起者为
“秋冰”，味淡而香，乃秋石之精英也。服之滋肾水，固元
阳，降痰火。其不升者，即寻常秋石也。味咸苦，蘸肉食
之，亦有小补。〈杨氏颐贞堂经验方〉

《直指》秋石丸　治浊气干清，精散而成膏淋，黄白赤
黯，如肥膏蜜油之状。用秋石、鹿角胶炒、桑螵蛸炙各
半两，白茯苓一两，为末，糕糊丸梧子大。每服五十丸，
人参汤下。〈仁斋直指方〉

秋石交感丹：　“治白浊遗精。”秋石一两、白茯苓五钱、
兔丝子炒五钱，为末，用百沸汤一盏，井华水一盏煮
糊丸梧子大。每服一百丸，盐汤下。〈郑氏家传方〉
秋石四精丸　“治思虑色欲过度，损伤心气，遗精，小
便数。”秋石、白茯苓各四两莲肉芡实各二两为末，枣
肉和丸梧子大，每空心盐汤下三十丸。〈永类钤方〉
“秋石五精丸”　“常服补益。”秋石一两，莲肉六两，真川
椒红五钱，小茴香五钱，白茯苓二两，为末，枣肉和丸
梧子大。每服三十丸，盐汤温酒空心下。　秋石法：用
童男童女洁净无体气疾病者，沐浴更衣，各聚一石，
用洁净饮食及盐汤与之。忌葱蒜姜韭辛辣膻腥之
物。待尿满缸，以水搅澄，取人中白，各用阳城瓦罐，盐
泥固济，铁线扎定，打火一炷香，连换铁线，打七火，然
后以男女者秤匀，和作一处，研开，以河水化之，隔纸
七层滤过。仍熬成秋石，其色雪白，用洁净香浓乳汁
和成，日晒夜露，但干即添乳汁。取日精月华四十九
日数足，收贮配药。〈刘氏保寿堂经验方〉

肿胀忌盐。只以秋石拌饮食，待肿胀消，以盐入罐锻
过，少少用之。〈摘元方〉

赤白带下：真秋石研末，蒸枣肉𢭏丸梧子大，每服六
十丸，空心醋汤下。〈摘元方〉

噎食反胃：秋石，每用一钱，白汤下妙。〈医方摘要〉
服丹发热，有人服伏火丹药，多脑后生疮，热气冉冉
而上，一道人教灸风市数十壮而愈，仍时复作，又教
以阴炼秋石，用大豆黄卷煎汤下，遂愈，和其阴阳也。
〈王清明馀话方〉